આ ગેમ શરૂ થતા પહેલા માનવામાં આવતુ હતુ કે ભારતને આ ગેમમાં ગોલ્ડ જરૂર મળશે પરંતુ આ ઈવેન્ટમાં પહેલી સીરિઝ બાદ ભારતની શૂટર હિના સિદ્ધુ 49.9 પોઈન્ટ્સ સાથે પાંચમાં અને મનુ ભાકર 49 પોઈન્ટ સાથે છઠ્ઠા સ્થાન પર રહી. વળી, બંને પર જ એક સમયે એલિમિનેશનનું જોખમ તોળાતુ હતુ પરંતુ હિનાએ આમાં સફળતા મેળવી અને ભારતને બ્રોન્ઝ જીતાડ્યો. આ સાથે ભારત હવે મેડલ ક્રમમાં સાતમાં સ્થાન પર આવી ગયુ છે. ભારતે અત્યાર સુધીમાં 6 ગોલ્ડ, 4 સિલ્વર અને 13 બ્રોન્ઝ મેડલ જીત્યા છે. ભારતના કુલ 23 મેડલ થઈ ગયા છે.